भारत में मोदी की तरह इमरान भी पाकिस्तान की पहचान की बदलना चाहते हैं। पिछले महीने पीएम बनने के बाद इमरान ने पाकिस्तानी जानता के नाम पहले संबोधन में पाकिस्तान के मौजूदा हालात और भविष्य की योजनाओं का खाका पेश किया। नए पाकिस्तान के अपने पुराने वादे को दोहराते हुए इमरान खान ने जिन योजनाओं की पेशकश की, उनमें से ज्यादातर योजनाएं प्रधानमंत्री नरेंद्र मोदी की योजनाओं से मेल खाती हैं। इमरान भी भारत में आयुष्मान स्कीम की तरह पाकिस्तान की पब्लिक को मुफ्त हेल्थ ईंश्योरेंस देना चाहते हैं। उन्होंने भी स्वच्छ भारत की तरह स्वच्छ पाकिस्तान का नारा दिया है। पाकिस्तान का टैक्स बेस बढ़ाना, रोजगार के लिए ज्यादा से ज्यादा युवाओं को रोजगार देना, मेक इन पाकिस्तान जैसे मंसूबे भी मोदी के विजन से मेल खाते हैं।